รายชื่อกลุ่มแยกในกองทัพไทย

รายชื่อกลุ่มแยกในกองทัพไทย เป็นกลุ่มที่มีความมุ่งหมายทางการเมืองร่วมกัน หรือรักษาฐานอํานาจในกองทัพเอาไว้ โดยการจับมือกันเป็นวิธีบรรลุเป้าหมาย ผลักดันวาระ และฐานะของพวกตน

 จปร.5 
จปร.5 (โรงเรียนนายร้อยพระจุลจอมเกล้า รุ่นที่ 5) เป็นกลุ่มนายทหารที่ซึ่งเข้าศึกษาที่โรงเรียนนายร้อยพระจุลจอมเกล้า รุ่นที่ 5 มีบทบาทสำคัญในการเมืองสมัยรัฐบาล พล.อ.ชาติชาย ชุณหะวัณ ได้เข้าไปมีส่วนร่วมในการปราบกบฏทหารนอกราชการ (กบฏ 9 กันยา) เมื่อวันที่ 9 กันยายน พ.ศ. 2528 ต่อมานายทหารกลุ่มนี้เป็นแกนนำสำคัญในการรัฐประหารรัฐบาล พล.อ.ชาติชาย ชุณหะวัณ เมื่อวันที่ 23 กุมภาพันธ์ พ.ศ. 2534 ในนามคณะรักษาความสงบเรียบร้อยแห่งชาติ (รสช.) ต่อมา พล.อ.สุจินดา คราประยูร ผู้บัญชาการทหารบกและผู้บัญชาการทหารสูงสุด ในฐานะรองประธานสภารักษาความสงบเรียบร้อยแห่งชาติได้ก้าวขึ้นดำรงตำแหน่งนายกรัฐมนตรีทำให้ประชาชนไม่พอใจจนกลายเป็นพฤษภาทมิฬในเวลาต่อมา ปัจจุบันนายทหารกลุ่ม จปร.5 ได้ยุติบทบาททางการเมืองไปแล้วภายหลังเหตุการณ์พฤษภาทมิฬ 

บุคคลสำคัญของกลุ่ม เช่น
 พล.อ.สุจินดา คราประยูร อดีตผู้บัญชาการทหารบกและผู้บัญชาการทหารสูงสุด แกนนำคณะรักษาความสงบเรียบร้อยแห่งชาติ (รสช.) อดีตนายกรัฐมนตรี
 พล.อ.อิสระพงศ์ หนุนภักดี อดีตผู้บัญชาการทหารบก เลขาธิการคณะรักษาความสงบเรียบร้อยแห่งชาติ (รสช.) 
 พล.อ.วิโรจน์ แสงสนิทคณะทหารหนุ่ม (48) | จปร.7 โดดเด่น กับปรากฏการณ์ที่ไม่เคยเกิดขึ้นในปวศ.กองทัพบก - มติชนสุดสัปดาห์ อดีตผู้บัญชาการทหารสูงสุด
 พล.อ.เลิศ พึ่งพักตร์พระราชทานน้ำหลวงอาบศพ บิ๊กสุ วัดโสมนัส อานันท์-เพื่อนจปร. 5 ร่วมไว้อาลัย 

นอกจากนี้ กลุ่ม จปร.5 ยังเป็นแกนนำในการรวบรวมนายทหารจากเหล่าทัพต่าง ๆ ภายใต้รหัส "0143"

 จปร.7 
จปร.7 หรือ กลุ่มยังเติร์ก (โรงเรียนนายร้อยพระจุลจอมเกล้า รุ่นที่ 7) เป็นกลุ่มนายทหารหนุ่ม ซึ่งเข้าศึกษาที่โรงเรียนนายร้อยพระจุลจอมเกล้า รุ่นที่ 7 มีบทบาทสำคัญในการเมือง โดยสนับสนุนให้ พล.อ.เกรียงศักดิ์ ชมะนันท์ ดำรงตำแหน่งนายกัฐมนตรีในปี พ.ศ. 2520 ต่อมาได้เปลี่ยนมาสนับสนุน พล.อ.เปรม ติณสูลานนท์ ให้ขึ้นดำรงตำแหน่งนายกรัฐมนตรีใน ปี พ.ศ. 2523คณะทหารหนุ่ม (41) | "ขาลง" ของเกรียงศักดิ์ กับส.ว.ที่ "ตั้งมากับมือ" - มติชนสุดสัปดาห์ กลุ่มนี้เป็นกำลังสำคัญในพยายามรัฐประหาร 2 ครั้ง แต่ไม่สำเร็จทั้ง 2 ครั้ง คือ กบฏเมษาฮาวาย (พ.ศ. 2524) และกบฏ 9 กันยา (พ.ศ. 2528) ด้วยในช่วงเวลานั้นหลายคนมีตำแหน่งคุมกำลังพล และหลายคนได้ผ่านสงครามครั้งสำคัญๆ มามาก เช่น สงครามเกาหลี, สงครามเวียดนาม, สงครามกลางเมืองลาว ปัจจุบันนายทหารกลุ่ม จปร.7 ได้ยุติบทบาททางการเมืองไปแล้ว

บุคคลสำคัญของกลุ่ม เช่น 
 พล.ต.มนูญกฤต รูปขจร อดีตประธานวุฒิสภาและอดีตสมาชิกสภาผู้แทนราษฎร พรรคประชาธิปัตย์
 พล.อ.พัลลภ ปิ่นมณี อดีตรองผู้อำนวยการกองอำนวยการรักษาความมั่นคงภายในราชอาณาจักร (กอ.รมน.)
 พ.อ.ประจักษ์ สว่างจิตร อดีตสมาชิกสภาผู้แทนราษฏร พรรคชาติไทย เขตบางเขน กรุงเทพมหานคร รวมถึง 
 พล.ต.จำลอง ศรีเมือง อดีตผู้ว่าราชการกรุงเทพมหานคร และแกนนำพันธมิตรประชาชนเพื่อประชาธิปไตย เป็นต้น
 พล.ท.พิรัช สวามิวัศดุ์คณะทหารหนุ่ม (63) | ยังเติร์ก-บิ๊กจิ๋ว ความเป็นนายลูกน้อง ตัดไม่ขาด - มติชนสุดสัปดาห์ 

 เตรียมทหาร 10 
เตรียมทหาร 10 หรือ ตท.10 (โรงเรียนเตรียมทหารรุ่นที่ 10) เป็นกลุ่มนายทหารและตํารวจรุ่นเดียวกับ ทักษิณ ชินวัตร อดีตนายกรัฐมนตรีไทยคนที่ 23 ปลายปี พ.ศ. 2552 มีข่าวว่า พล.อ.อ.สุเมธ โพธิ์มณี อดีตผู้บัญชาการหน่วยบัญชาการอากาศโยธิน (อ.ย.) ประกาศเข้าเป็นสมาชิกพรรคเพื่อไทย และแถลงว่าจะมีเพื่อนร่วมรุ่น ตท.10 อีกจำนวนมากเข้าร่วมพรรคด้วย52 ตท.10ตบเท้าเข้าเพื่อไทยอดีตนายทหาร 3เหล่าทัพ-ตร.ตท.รุ่น10เพื่อน"ทักษิณ"ตบเท้าเข้า"เพื่อไทย"พลอากาศเอก สุเมธ โพธิ์มณีจากไทยรัฐ ปัจจุบันนายทหารและนายตํารวจกลุ่มเตรียมทหาร 10 หรือ ตท.10 ได้ยุติบทบาททางการเมืองแล้ว

บุคคลสำคัญของกลุ่ม ได้แก่  
 พล.ร.อ.กำธร พุ่มหิรัญ อดีตผู้บัญชาการทหารเรือ
 พล.อ.อนุพงษ์ เผ่าจินดา อดีตรัฐมนตรีว่าการกระทรวงมหาดไทย และอดีตผู้บัญชาการทหารบก (ต่อมาเป็นนายทหารในกลุ่มบูรพาพยัคฆ์)
 พล.อ.พฤณท์ สุวรรณทัต อดีตรัฐมนตรีช่วยว่าการกระทรวงคมนาคม
 พล.อ.อ.สุกำพล สุวรรณทัต อดีตรัฐมนตรีว่าการกระทรวงกลาโหม
 พล.อ.ทรงกิตติ จักกาบาตร์ อดีตผู้บัญชาการทหารสูงสุด
 พล.ต.อ.ชลอ ชูวงษ์ อดีตรองผู้บัญชาการตำรวจแห่งชาติ
 พล.อ.ฉัตรชัย ถาวรบุตร อดีตผู้ทรงคุณวุฒิพิเศษกองบัญชาการกองทัพไทย
 พล.อ.ไตรรงค์ อินทรทัต อดีตหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม
 พล.อ.ศานิต พรหมมาศ อดีตผู้บัญชาการกองพลทหารม้าที่ 2 รักษาพระองค์
 พล.อ.จิรสิทธิ เกษะโกมล อดีตแม่ทัพน้อยที่ 1
 พล.ต.อ.วงกต มณีรินทร์ อดีตรองผู้บัญชาการตำรวจแห่งชาติ
 พล.ร.อ.วัลลภ เกิดผล อดีตสมาชิกสภานิติบัญญัติแห่งชาติ (ประเทศไทย) พ.ศ. 2557
 พล.ท.มะ โพธิ์งาม อดีตสมาชิกสภาผู้แทนราษฎรจังหวัดกาญจนบุรี
 พล.ท.วีร์วลิต จรสัมฤทธิ์ อดีตแม่ทัพภาคที่ 2
 พล.อ.พิรุณ แผ้วพลสง อดีตเสนาธิการทหารบก
 พล.อ.พรชัย กรานเลิศ อดีตผู้ช่วยผู้บัญชาการทหารบก
 พล.อ.อ.หม่อมหลวงสุทธิรัตน์ เกษมสันต์ อดีตผู้ช่วยผู้บัญชาการทหารอากาศ
 พล.อ.เรืองศักดิ์ ทองดีพระราชทานยศทหาร พ.ศ. 2553 อดีตผู้บัญชาการกองพลทหารปืนใหญ่ต่อสู้อากาศยาน 
 พล.อ.อำนวย ถิระชุณหะ อดีตผู้ช่วยเลขานุการรัฐมนตรีว่าการกระทรวงสาธารณสุข
 พล.ต.ต.ธวัช บุญเฟื่อง อดีตรักษาการเลขาธิการนายกรัฐมนตรี
 พล.อ.อนันตร์ บุญรำไพ อดีตรองหัวหน้าคณะนายทหารฝ่ายเสนาธิการประจำผู้บังคับบัญชา 
 พล.อ.ไตรศักดิ์ อินทรรัสมี อดีตผู้บัญชาการมณฑลทหารบกที่ 22
 พล.อ.วรวัฒน์ อินทรทัต อดีตเลขานุการรัฐมนตรีกระทรวงกลาโหม
 พล.ต.สุริโย อินทร์บำรุง อดีตผู้บัญชาการมณฑลทหารบกที่ 33
 พล.อ.ท.วันชัย ธนสุกาญจน์ อดีตหัวหน้านายทหารฝ่ายเสนาธิการประจำผู้ช่วยผู้บัญชาการทหารอากาศประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 122 ตอน 34 ง หน้า 32 วันที่ 28 เมษายน 2548 
 พล.อ.อภิชัย ทรงศิลป์ อดีตประธานคณะที่ปรึกษากระทรวงกลาโหม 
 พล.อ.วรวิทย์ ชินะนาวิน อดีตเลขานุการรัฐมนตรีว่าการกระทรวงกลาโหม 
 พล.ร.อ.ชัยวัฒน์ พุกกะรัตน์ อดีตรองเสนาธิการทหาร 
 พล.อ.กิตติทัศน์ บำเหน็จพันธุ์ เจ้ากรมการทหารสื่อสาร 
 พล.ร.อ.นิพนธ์ จักษุดุลย์ อดีตรองผู้บัญชาการทหารเรือ 
 พล.อ.ภุชงค์ รัตนวรรณ อดีตผู้บัญชาการหน่วยบัญชาการสงครามพิเศษ 
 พล.อ.ดุลกฤต รักษ์เผ่า อดีตผู้บัญชาการหน่วยบัญชาการทหารพัฒนา 
 พล.อ.อรรณพ สมบัติทวี อดีตรองเจ้ากรมข่าวทหาร กองบัญชาการกองทัพไทย 
 พล.อ.วีระยุทธ จิตต์ศิริ อดีตหัวหน้านายทหารฝ่ายเสนาธิการประจำผู้บัญชาการทหารสูงสุด 
 พล.อ.วุทธิ์ วิมุกตะลพ อดีตเจ้ากรมการขนส่งทหารบก 
 พล.ร.อ.รพล คำคล้าย อดีตรองปลัดกระทรวงกลาโหม 
 พล.อ.สิงห์ทอง พลอยแดง ผู้ทรงคุณวุฒิพิเศษ สำนักงานปลัดกระทรวงกลาโหม 
 รศ. พันเอก ดร.วรศิษย์ อุชัย อดีตรองอธิการบดี มหาวิทยาลัยนครพนมรองอธิการบดีให้การต้อนรับ
 เรืออากาศโท นรหัช พลอยใหญ่ อดีตรองกรรมการผู้อำนวยการใหญ่ ฝ่ายรักษามาตรฐานและบริหารทั่วไป บริษัท การบินไทย จำกัด (มหาชน) 
 พลเรือเอก สีวิชัย สิริสาลี อดีตผู้บัญชาการหน่วยบัญชาการนาวิกโยธิน
 พล.อ.อ.สุเมธ โพธิ์มณี อดีตผู้บัญชาการหน่วยบัญชาการอากาศโยธิน (อ.ย.)

 วงศ์เทวัญ 
วงศ์เทวัญ ใช้เรียกทหารบกที่รับราชการในกรมทหารราบที่ 1 มหาดเล็กราชวัลลภรักษาพระองค์ (กรม ทม.ที่ 1 มหด.รอ.) และกองพลที่ 1 รักษาพระองค์ (พล.1 รอ.) ซึ่งมีฐานอำนาจที่อยู่ในเขตกรุงเทพมหานครและปริมณฑล มีหน้าที่หลักในการถวายความปลอดภัยพระมหากษัตริย์ ดูแลความสงบเรียบร้อยทั้งพระบรมมหาราชวัง กรุงเทพมหานครและปริมณฑล ซึ่งต่อมาจะได้เป็นผู้บังคับบัญชาหน่วยระดับคุมกำลังพลที่มีผลต่อความมั่นคงของชาติ"วงศ์เทวัญ-บูรพาพยัคฆ์" ร้าวลึก! เนื่องจากหน่วยที่มีความใกล้ชิดกับผู้บังคับบัญชาระดับสูงในกองทัพบก ซึ่งบุตรหลานของนายทหารระดับสูงได้รับการอุปถัมภ์ให้เติบโตในเส้นทางการรับราชการการกลับมาของ ‘วงศ์เทวัญ’ ในการขึ้นสู่ตำแหน่งผู้บัญชาการทหารบกในรอบ 15 ปี – THE STANDARD และมักอยู่ในเมืองหลวงเป็นหลัก จึงถูกเรียกว่าเป็นสายเทพ และเป็นที่มาของคำว่า "วงศ์เทวัญ"  ซึ่งชื่อนี้มาจากนิทานเรื่อง "อิเหนา"  ซึ่ง "วงศ์เทวัญ" หรือ "วงศ์อสัญแดหวา" เป็นชื่อวงศ์ของเทพทั้ง 4 ที่มาจุติบนโลกมนุษย์ และลูกหลานก็ถือเป็น "วงศ์เทวัญ" นั่นเอง“วงศ์เทวัญ – บูรพาพยัคฆ์” แม่น้ำสองสาย ยามที่ไหลรวมเพื่อเอกภาพ โดยผู้ดำรงตำแหน่งผู้บัญชาการทหารบกในช่วงปี พ.ศ. 2497-2518 และ พ.ศ. 2525-2546 มักจะเป็นนายทหารที่เคยรับราชการในหน่วยนี้การกลับมาของ ‘วงศ์เทวัญ’ ในการขึ้นสู่ตำแหน่งผู้บัญชาการทหารบกในรอบ 15 ปี – THE STANDARD 

บุคคลสําคัญที่สื่อมวลชนมักกล่าวถึงตั้งแต่ในอดีต ได้แก่ 
 พล.อ.สมทัต อัตตะนันทน์ อดีตผู้บัญชาการทหารบก
 พล.อ.ดาว์พงษ์ รัตนสุวรรณ องคมนตรี อดีตรองผู้บัญชาการทหารบก
 พล.อ.ไพบูลย์ คุ้มฉายา องคมนตรี
 พล.อ.กัมปนาท รุดดิษฐ์ องคมนตรี
 พล.อ.อภิรัชต์ คงสมพงษ์ อดีตผู้บัญชาการทหารบก
 พล.อ.ณรงค์พันธ์ จิตต์แก้วแท้ อดีตผู้บัญชาการทหารบก

 บูรพาพยัคฆ์และทหารเสือราชินี 
บูรพาพยัคฆ์ ใช้เรียกทหารบกที่รับราชการในกรมทหารราบที่ 2 รักษาพระองค์ (ร.2 รอ.) และกองพลทหารราบที่ 2 รักษาพระองค์ (พล.ร.2 รอ.) เดิมเป็นฉายานามของหน่วยกรมทหารราบที่ 2 รักษาพระองค์ที่สัญลักษณ์ของหน่วยมีคำว่า "บูรพาพยัคฆ์" อยู่ใต้รูปเสือกับดาบ เพราะในสมัยก่อนผู้บังคับการกรมทหาราบที่ 2 รักษาพระองค์ จะเป็นผู้บัญชาการกองกำลังบูรพารับผิดชอบพื้นที่ชายแดนฝั่งตะวันออกทั้งหมด ซึ่งขณะนั้นมีสถานการณ์การรบกับกัมพูชาที่รุนแรงมาก เหล่านักรบบูรพาพยัคฆ์ได้ต่อสู้อย่างห้าวหาญ ดุเดือด เพื่อปกป้องอธิปไตยของชาติ ยุทธการที่ทำให้เหล่านักรบบูรพาพยัคฆ์จดจำไม่ลืม คือ ยุทธการบ้านโนนหมากมุ่น เมื่อปี พ.ศ. 2523 และต่อมาก็ได้ขยายรวมไปถึงใช้เรียกกลุ่มทหารกองทัพบกที่รับราชการในกองพลทหารราบที่ 2 รักษาพระองค์ 

ทหารเสือราชินี ใช้เรียกทหารบกที่รับราชการในกรมทหารราบที่ 21 รักษาพระองค์ (ร.21 รอ.) เป็นกลุ่มย่อยหนึ่งในกองพลทหารราบที่ 2 รักษาพระองค์ (พล.ร.2 รอ.) บุคคลสำคัญของกลุ่มที่มีสื่อมวลชนมักกล่าวถึงตั้งแต่ในอดีต ได้แก่ พันโทณรงค์เดช นันทโพธิ์เดช และเริ่มเข้ามามีบทบาทในตำแหน่งผู้บัญชาการทหารบกภายหลังจาก พล.อ.ประวิตร วงษ์สุวรรณ ผู้ดำรงตำแหน่งผู้บัญชาการทหารบก ในปี พ.ศ. 2546ย้อนเส้นทางบูรพาพยัคฆ์ เติบโตยุคทักษิณ ชินวัตร ก่อนหยั่งรากครองตำแหน่ง ผบ.ทบ. กว่าทศวรรษ – THE STANDARD THE STANDARD : สำนักข่าวออนไลน์ นำเสนอข้อมูลข่าวสารเชิงสร้างสรรค์ ให้ความรู้ ความคิด และแรงบันดาลใจ.

เมื่อเกิดการรัฐประหารใน พ.ศ. 2549 ที่โค่นล้มรัฐบาล ทักษิณ ชินวัตรแล้ว ขั้วอำนาจในกองทัพถูกเปลี่ยนผ่านจากกลุ่มเตรียมทหาร 10 มาสู่กลุ่มบูรพาพยัคฆ์ คือ กรมทหารราบที่ 21 รักษาพระองค์ (ร.21 รอ.) (ทหารเสือราชินี) และกองพลทหารราบที่ 2 รักษาพระองค์ (พล.ร.2 รอ.) ที่มีฐานอํานาจอยู่ที่ภาคตะวันออกมากกว่า เพราะเป็นกลุ่มที่มีบทบาทสำคัญในรัฐประหารและมีบทบาททางการเมือง ต่อมามีการวางสายผู้บัญชาการทหารบกให้กลุ่มบูรพาพยัคฆ์อย่างต่อเนื่องตั้งแต่ พล.อ.ประยุทธ์ จันทร์โอชา, พล.อ.คณิต สาพิทักษ์ ในตำแหน่งแม่ทัพภาค 1 ซึ่งอาจจะยังมีเสนาธิการจากกลุ่มบูรพาพยัคฆ์อีก ทำให้ในปี พ.ศ. 2553 มีเสียงร่ำลือกันว่า ยังความไม่พอใจมาสู่ทหารกลุ่มวงศ์เทวัญที่เดิมเคยกุมอำนาจมาก่อน จนกลายเป็นความขัดแย้งกันลึก ๆ ในกองทัพบก"วงศ์เทวัญ-บูรพาพยัคฆ์" ร้าวลึก! ทหารกลุ่มนี้เป็นกำลังสำคัญในรัฐประหารในประเทศไทย พ.ศ. 2549 และพ.ศ. 2557 รวมทั้งยังถือเป็นขั้วอำนาจสำคัญทางฝ่ายทหารที่มีอิทธิพลต่อรัฐบาลในระหว่างการรัฐประหารทั้งสองครั้งดังกล่าว

ระหว่างปี พ.ศ. 2550 - 2559 ผู้ดำรงตำแหน่งผู้บัญชาการทหารบก เป็นนายทหารที่เคยรับราชการในหน่วยนี้

บุคคลสำคัญของกลุ่มที่มีสื่อมวลชนมักกล่าวถึงตั้งแต่ในอดีต เช่น
 พล.อ.ประวิตร วงษ์สุวรรณ อดีตผู้บัญชาการทหารบก
 พล.อ.อนุพงษ์ เผ่าจินดา อดีตผู้บัญชาการทหารบก
 พล.อ.ประยุทธ์ จันทร์โอชา องคมนตรี อดีตผู้บัญชาการทหารบก
 พล.อ.อุดมเดช สีตบุตร อดีตผู้บัญชาการทหารบก
 พล.อ.เทพพงศ์ ทิพยจันทร์Marwaan Macan-Markar, “On top at last, in civilian clothes” in The Edge Review, edition of August 22-28. อ้างใน Bangkok Pundit. In post-coup Thailand, what is happening with Prem? . Asian Correspondent. (Sep 09, 2014). สืบค้น 11-9-2014. อดีตปลัดกระทรวงกลาโหม
 พล.อ.ธีรชัย นาควานิช อดีตองคมนตรี อดีตผู้บัญชาการทหารบก

 รบพิเศษ 
รบพิเศษ หรือ ทหารหมวกแดง ใช้เรียกทหารบกที่รับราชการในกองพลรบพิเศษที่ 1 (พล.รพศ. 1) และหน่วยบัญชาการสงครามพิเศษ (นสศ.) ซึ่งมีฐานอํานาจทั่วประเทศ หน่วยบัญชาการสงครามพิเศษ (นสศ.) ถือเป็นหน่วยที่เป็นเขี้ยวเล็บของกองทัพบก มีหน้าที่หลักในการเกี่ยวกับการสงครามพิเศษทั้งปวง ตั้งแต่การวางแผน อำนวยการ กำกับการทั้งด้านการฝึก ศึกษา และการปฏิบัติงาน เป็นหน่วยหวังผลทางยุทธศาสตร์มีบทบาทในการออมกำลัง และชดเชยอำนาจกำลังรบที่เสียเปรียบ ตลอดจนเข้าแก้ไขวิกฤตการณ์ต่าง ๆ ของบ้านเมือง ซึ่งต่อมาผู้บังคับบัญชาในหน่วยจะได้เป็นผู้บังคับบัญชาหน่วยระดับคุมกำลังพลที่มีผลต่อความมั่นคงของชาติ 

บุคคลสําคัญที่สื่อมวลชนมักกล่าวถึงตั้งแต่ในอดีต ได้แก่ 
 พล.อ.เทียนชัย สิริสัมพันธ์
 พล.อ.สุนทร คงสมพงษ์
 พล.อ.สุรยุทธ์ จุลานนท์
 พล.อ.สนธิ บุญยรัตกลิน
 พล.อ.เฉลิมชัย สิทธิสาท

 ทหารคอแดง 
ทหารคอแดง ใช้เรียกทหารบก ทหารเรือ ทหารอากาศ และข้าราชการในพระองค์ฝ่ายทหารที่อยู่ในสังกัดหน่วยบัญชาการถวายความปลอดภัยส่วนพระองค์ (ถป.รอ.) ซึ่งรวมถึงกองบัญชาการทหารมหาดเล็กรักษาพระองค์ (บก.ทม.รอ.) และข้าราชการทหารสังกัดกองทัพบก กองทัพเรือ กองทัพอากาศที่มีตำแหน่งหน้าที่ในหน่วยเฉพาะกิจทหารมหาดเล็กรักษาพระองค์ 904 (ฉก.ทม.รอ. 904) ควบคู่กับตำแหน่งในกองทัพต้นสังกัด โดยผ่านการฝึกอบรมในหลักสูตรของโรงเรียนทหารมหาดเล็กรักษาพระองค์ ทหารคอแดงเริ่มมีบทบาทในกองทัพหลังรัฐประหารในประเทศไทย พ.ศ. 2557 

บุคคลสําคัญที่สื่อมวลชนมักกล่าวถึง ได้แก่
 พล.อ.จักรภพ ภูริเดช
 พล.อ.อภิรัชต์ คงสมพงษ์
 พล.อ.ณรงค์พันธ์ จิตต์แก้วแท้
 พล.อ.ธรรมนูญ วิถี 
 พล.อ.อ.อํานาจ จีระมณีมัย

 ตท.6 
ตท.6 เป็นรุ่นของนายทหารซึ่งจบจากโรงเรียนเตรียมทหาร รุ่นที่ 6 และเป็นผู้ก่อรัฐประหารใน พ.ศ. 2549 ได้แก่ พล.อ.สนธิ บุญยรัตกลิน (ผู้บัญชาการทหารบก), พล.ร.อ.สถิรพันธ์ เกยานนท์ (ผู้บัญชาการทหารเรือ)  และ พล.อ.อ.ชลิต พุกผาสุข (ผู้บัญชาการทหาอากาศ)บทวิเคราะห์ : ตท.22 สร้างประวัติศาสตร์คุม 4 เหล่าทัพ | Thai PBS News ข่าวไทยพีบีเอส นอกจากนี้ พล.อ.ประวิตร วงษ์สุวรรณ และ พล.อ.บุญสร้าง เนียมประดิษฐ์ก็เป็นนักเรียนเตรียมทหารรุ่นนี้บิ๊กป้อม แจ่มใส เพื่อน ตท.6 รดน้ำขอพร ร้อง 'เฮ้ย!!' เจอสื่อถามรีเทิร์นเข้า ครม.เศรษฐา

 ตท.22 
ตท.22 หมายถึงผู้นำเหล่าทัพซึ่งจบจากโรงเรียนเตรียมทหาร รุ่นที่ 22 ซึ่งได้ดำรงตำแหน่งระหว่าง พ.ศ. 2565-2566 ได้แก่ พล.อ.ณรงค์พันธ์ จิตต์แก้วแท้ (ผู้บัญชาการทหารบก), พล.ร.อ.เชิงชาย ชมเชิงแพทย์ (ผู้บัญชาการทหารเรือ), พล.อ.อ.ธนศักดิ์ เมตะนันท์ (ผู้บัญชาการทหาอากาศ) และ พล.ต.อ.ดำรงศักดิ์ กิตติประภัสร์ (ผู้บัญชาการตำรวจแห่งชาติ)ตรวจแนวรบ "ตท.22" กระชับแผงอำนาจ คุมท็อปบู๊ต ยึด 3 เหล่าทัพจารึกประวัติศาสตร์! ‘ตท.รุ่น 22’ ผงาดคุม 4 เหล่าทัพ อย่างไรก็ตามไม่ปรากฏว่านายทหารกลุ่มนี้มีบทบาททางการเมือง

 อ้างอิง

หมวดหมู่:คำศัพท์การเมืองไทย
หมวดหมู่:กองทัพไทย
หมวดหมู่:ตำรวจไทย